L’escriptor Rodolfo Castro Galiana presenta a Burjassot el seu llibre, ‘Héroe del Rif. Apuntes para una novela’
2025-07-24

Després d’uns mesos de promoció en els quals ha donat a conéixer la seua novel·la ‘Héroe del Rif. Apuntes para una novela’, l’escriptor Rodolfo Castro Galiana la presentarà a Burjassot divendres que ve 19 d’abril, a partir de les 19.00 hores. Com és habitual, la presentació serà a la Sala d’Audiovisuals.

L’acció heroica d’un soldat anònim i la irresponsabilitat d’un alt comandament militar són els fils conductors de la novel·la amb la qual el periodista gadità i veí de Burjassot, Rodolfo Castro, ha volgut plasmar totes les circumstàncies que es donen quan succeïx un conflicte bèl·lic. La novel·la està editada per Extravertida Editorial.

Héroe del Rif és una ficció de periodisme d’investigació, construïda en l’actualitat per un periodista que s’entropessa amb un sorprenent encàrrec relacionat amb un personatge insòlit que guarda un secret d’Estat. En 2018, el periodista Fabio Esquerdo va saber de l’existència a Algesires d’un arxiu amb documents i testimoniatges relatius a l’atzarosa vida d’un professor, Joaquín Santdemetrio, qui va ser reclutat forçós ara fa un segle per a combatre en el nord del Marroc. Santdemetrio va veure recompensada una acció heroica del propi dictador i tots dos fins i tot van travar una relació afectuosa. Eixa relació no va impedir que les autoritats franquistes tingueren al punt de mira a Santdemetrio, per la seua desafecció. L’arxiu que contenia l’Arxiu Santdemetrio el va recopilar i va amagar un policia i poeta, amb la finalitat que un escriptor de prestigi donara a conéixer les aventures d’este Héroe del Rif, cosa que ell mai es va atrevira fer.

Rodolfo Castro Galiana és Llicenciat i Doctor en Periodisme per la Universitat Complutense i ha sigut docent universitari i, sobretot, periodista d’agència. Va ser delegat a la Regió de Múrcia, a Andalusia i subdirector d’EFE en la central de Madrid.